
Kaum Muslimin Muslimat Jama'ah sholat Idul Fithri 
Rahimakumullah. . . 

Wonten ing kesempatan ingkang sae puniko, kito ngunjukaken syukur 
dumateng ngarso dalem Allah, awit peparing kanugrahan lan nikmat 
ingkang tanpo wilangan, langkung langkung rahmat kawilujengan lan 
yuswo panjang dateng kita sedoyo, sahinggo enjang puniko kito taksih 
saged menangi malih dinten riyaya Idul Fithri, lan saged makempal ing 
masjid puniko kanthi tanpo manggih rubedo satunggaling punopo. Monggo 
sami takbir ngagungaken asmanipun Allah, tahlil nyuwiji'aken dzatipun 
Allah lan tahmid minongko bukti syukur atas peparingipun Allah. 

Sholawat lan salam kito aturaken dumateng junjungan kito Rasulullah 
Muhammad SAW ingkang sampun ngajaraken dumateng kito kanthi 
lantaran sunnah supados kita dados manungso ingkang sampurno {insan 
kamil), sepatutipun kito tansah ngucap sholawat lan paring salam dumateng 
piyambakipun, kados dene Allah lan para malaikat tansah paring sholawat 
dumateng kanjeng Nabi Muhammad. 

Wonten ing dinten puniko sasi Syawal manggihi kito kanthi kahanan kito 
ingkang fithrah, sasampunipun ijtima' akhir romadhon ninggalaken kito 
kanthi pepenget bilih dinten puniko minongko dinten kemenangan 
kanggenipun tiyang-tiyang ingkang sampun susah payah berjuang nglawan 
hawa napsu saklaminipun sasi romadhon, sekaligus minongko dinten 
perenungan lan tobat kanggenipun tiyang-tiyang ingkang sampun kalah 
dening godaning hawa napsu. 

Wonten dinten puniko masjid-masjid mulai sepi saking suwanten adzan 
gangsal wekdal, sepi saking jama'ah sholat, sepi saking endahing swanten 
ayat-ayat suci al-Qur'an, sepi saking majelis ta'lim ugi sepi saking I'tikaf. 

Wonten ing dinten puniko iblis laknatullah mulai bebas sak sampunipun 
dipun krangkeng, angajak manungso nglampahi kemaksiatan, keserakahan, 
penipuan, pemalsuan, lan sak pinunggalanipun dosa ingkang sampun kito 
tilar saklaminipun Romadhon. 

Pramilo wonten ing kesempatan puniko, kito ginakaken kangge muhasabah 
ngukur kadar keimanan kito dumateng Allah Ta'ala kanthi tunduk 
nglampahi syariatvpun arupi nglampahi sedoyo printah lan nilar sedoyo 
cegah. 

Allahu Akbar 3x wa lillahilhamd 

Kaum Muslimin Muslimat Rahimakumullah, 

Mboten wonten perpisahan ingkang langkung anggelani tinimbang 
perpisahanipun kaliyan romadhon. Romadhon inggih puniko sasi ingkang 
kebak kaberkahan. Sakjatosipun romadhon anggadahi tujuan mangsulaken 
manungso dateng fithroh. Mboten manungso ingkang kebak kaliyan dosa 
lan maksiyat. 

Monggo sesarengan kito gatosaken dhawuhipun Allah Subhanahu Wata'ala 
wonten ing surat Ar-Rum ayat 30: 

JjJllj H t^k J* UJI Ja3 (jJl Aiil C^Jai \Jl~j>- jijJJ ttl^i Jiili 

"Mongko, njumenengno iro ing rai iro marang agomo sarono condong 
temenan. Netepono siro ing fithrohe Allah kang wus nitahake Allah marang 
manungso ing fithrohe. Ora ono owah marang fithrohe Allah. Mengkono 
iku agomo kang jejeg, nanging akeh-akehe manungso ora podho ngerteni. " 

Wonten ing kitab Al-Ibriz, Kiyai Bisri Mustofa Rembang paring penjelasan 
ayat kasebat bilih wonten tigang perkawis ingkang kedah kito 
perhatosaken: 

1. Netepi ing agami ingkang lurus inggih puniko agami islam ateges 
murniaken agami islam lan mboten nyelewengaken agami islam kados 
ingkang sampun dipun lampahi dening tiyang yahudi lan nasrani. 

2. Netepi ing fithrohipun Allah Ta'ala ingkang sampun dipun titahaken 
Allah Ta'ala sarono dasar agami Islam. 

3. Mboten pareng ngowahi maring titahipun Allah Ta'ala ateges tiyang 
ingkang ngowahi maring fithrohipun Allah Ta'ala kalebet golonganipun 
tiyang ingkang musyrik. 

Kanthi paripurnanipun sasi Romadhon, manungso dipun bangsulaken 
dumateng kahanan ingkang fithroh kados dene bayi ingkang nembe lahir 
saking guwo garbanipun ibu, sarono mboten anggadahi dosa babar pindah. 
Kahanan ingkang suci lan mboten dipun kotori sangking kemaksiyatan lan 
kemusyrikan. 

Kahanan fithroh ingkang dipun maksud puniko kados ingkang dipun 
dhawuhaken Kanjeng Nabi Muhammad SAW wonten ing setunggalipun 
hadits ingkang dipun riwayataken Abu Hurairoh wonten ing kitab Shohih 
Muslim : 

"Ora ono bayi kang den lahirake kejobo den lahir ake kanthi kahanan kang 
fithroh." (HR. Muslim) 

Puniko lah ingkang dados tujuan lan pengarepan kito sedoyo. Kito dipun 
ngapuro dening Allah Ta'ala lan dipun wangsulaken dateng kahanan 
manungso dipun titahaken inggih puniko fitroh. Kanthi wangsulipun 
manungso dateng fitroh, Insya Allah margi kangge taqwa bakal langkung 
gampil kito gayuh. Ananging ampun ngantos punopo ingkang sampun kito 
lampahi saklebetipun romadhon kito rusak piyambak kanthi maksiyat lan 
dosa. 

Sebab mboten wonten ajaran agami Islam bilih kito wajib to'at dumateng 
Allah lan Rasulullah namung ing sasi Romadhon mawon, Sahinggo sak 
sampunipun Romadhon paripurno kito bebas anglampahi dosa. Puniko 
pendapat ingkang klentu. 

Ampun ngantos kito kalebet golongan ingkang dipun sindir Allah Ta'ala 
wonten ing Surat An-Nahl ayat 92: 

liii==*j I Ji*j ^y» LgijP ■ ij (JjJ'fcf i y jSo V$ 

"Szro kabeh ojo dadi koyo dene wong wadon kang ngudari tenunan sak 
wuse tenunan mahu dadi kukuh banjur dadi udar ora karuan" 

Dawuh menika nggambaraken tiyang ingkang sampun kaleksanan 
nindakaken kesaenan kanti tlaten, sabar awit sekedik open tlaten nanging 
sinareng sampun kaleksanan malah lajeng dipun risak piyambak. Puniko 
setunggaling piwucal saking Allah Ta'ala. Ampun ngantos kito nglampahi 
perkawis ingkang sia-sia utawi mboten migunani. Bilih perkawis ingkang 
sia-sia puniko setunggaling kerugian ingkang langkung ageng. 

Allahu Akbar 3x wa lillahilhamd 

Kaum Muslimin Muslimat Rahimakumullah, 

Kangge muhasabah awak kito, bilih saben tahun kito nglampahi ibadah 
Ramadhon kanthi sak estu-estu lan semangat awit siang ngantos dalu: 
siangipun sami nglampahi siyam, ndalunipun nglampahi sholat lan 
sakwerninipun ibadah wajib lan sunnah, tapi punopo leres ketaatan puniko 
badhe bertahan sak laminipun? Punopo toh ketaatan puniko namung 
wonten ing sasi Romadhon mawon? 

Kathah tiyang muslim ingkang sregep tindak ten masjid sak laminipun sasi 
Romadhon, ananging sak sampunipun Romadhon, kados tiyang ingkang 
mboten kenal kaliyan masjid. Kathah tiyang ingkang sak laminipun 
Romadhon tadarrus Al-Qur'an malah ngantos katam luwih saking sepindah, 
ananging sak sampunipun Romadhon, Al Qur'an dipun tilar malah- malah 
mboten nate dipun waos babar pindah. Kahanan mekaten kados ingkang 
dipun cerita'aken wonten ing ayat kasebat. Selami Romadhon ketaatan 
dipun tenun, sak sampunipun Romadhon, sedoyo ketaatan puniko dipun 
udhari malih. 

Saking Puniko, Kanjeng Nabi Muhammad SAW paring nasihat ingkang 
saged kito ginakaken kangge pegangan utawi cepengan sak lawasipun : 

o S'* * f o - ° ' 

(.u^i eljj) i^Siw-l caUL; cj^I :Ji 
"Ngucapo siro: Ingsun iman marang Allah, nuli istiqomaho siro" 

Allahu Akbar 3x wa lillahilhamd 

Kaum Muslimin Muslimat Rahimakumullah, 

Kito kedah sadar bilih mungsuh ingkang paling ageng tumrap kito sedoyo 
inggih puniko howo napsu. Sak laminipun wulan Romadhon, howo napsu 
sampun kito tundukaken lan kito arahaken kangge ngabekti dumateng Allah 
Ta'ala. Ampun ngantos kita nandang karugen, jalaran amal sae ing wekdal 
Ramadhan kepengker, lajeng wusananipun ing wulan syawal, lajeng kito 
ujar ujaran nuruti dateng karemenan tanpo kendali. Menawi naliko kito 
siyam nafsu kita sampun takluk lan tunduk, ampun ngantos lajeng kanthi 
alasan mahargyo dinten riyadin kito gantos kawon dipun tunggangi dening 
howo nafsu. 

Kathah sanget tiyang ingkang sak laminipun Romadhon sami sabar, ntrimo 
ing peparingipun Allah ananging amargi nuruti kekajengan howo napsu 
lajeng tumindak maksiyat, lajeng korupsi, lajeng ngapusi manipulasi, lajeng 
mboten ngangge aturan agami, jalaran agami dianggep ngrepoti. 

Puniko wau setunggalipun gambaran howo nafsu ingkang ucul sak 
sampunipun dipun wucal kanthi siyam setunggal wulan, lajeng dumugining 
riyoyo lajeng nuruti dateng sedoyo pepinginan. 

Sayyidina Ali Karamallahu Wajhah paring pepenget wonten ing nahjul 
balaghoh: 

^Xs\ j^i Sj^j <jj^\ p m .J£\ 

yy y y yy y y 

^^Jj J^!1 Sj^j u* W» 

" Ingsun kuatirake marang siro kabeh rong perkoro : yoiku nuruti howo 
lan alane angen-angen, nuruti howo yoiku bakal ngenggo'ake soko 
kebeneran, lan dawane angen-angen iku bakal nglalekake akherat. " 

Pramilo, kito kedah ambudi doyo nundukaken howo napsu ingkang sampun 
kito kalahaken ing wulan Romadhon ampun ngantos ucul sahinggo 
gantosan kito ingkang dipun tunggangi dening howo napsu. 

Allahu Akbar 3x wa lillahilhamd 

Kaum Muslimin Muslimat Rahimakumullah, 

Meniko lah ingkang saged kawulo aturaken minongko muhasabah kito 
wonten ing dinten idul fitri. Monggo sareng-sareng kita nyuwun dumateng 
Allah SWT, Mugi-mugi Allah paring kekiatan dumateng kito kangge taqwa 
lan istiqomah. mugi Allah nglebetaken kita wonten golonganipun tiyang 
ingkang muttaqin. Amiin. Ya Rabbal Alamiin. 



^J^i!} ^Jj^LaJlj ^JjLjUtJl ^y» &\ 

